
             							
            REPUBLIKA HRVATSKA
VUKOVARSKO-SRIJEMSKA ŽUPANIJA
                    OPĆINA LOVAS
ZAPISNIK SA XII. SJEDNICE OPĆINSKOG VIJEĆA OPĆINE LOVAS, ODRŽANE U LOVASU, DANA 21. RUJNA 2022. GODINE,
S POČETKOM U 19,30 SATI

Nazočni vijećnici: Sanja Antolović, Monika Hodak, Ivona Brajković, Davor Luketić, Tomislav Pole, Jelenko Vlajčić, Mirko Dražić, Mario Peulić, Stjepan Milas.

Ispričali nedolazak: Mladen Markešić.
Neopravdani izostanak: Ivan Mađarević.

Nazočni po službenoj dužnosti: Mirka Latas, Marija Brković, Tanja Cirba, Andrijana Bistrović, Mladen Pančić. 

DNEVNI RED – u prilogu, poziv.
- Stjepan Milas – utvrđuje se kvorum, sjednici nazočno devet od devet vijećnika. 
- Tomislav Pole – materijal za vijeće nije dostavljeni na vrijeme. Isto smo dobili u ponedjeljak oko 08,30 sati. 
Dnevni red se usvaja. „Za“ usvajanje glasalo osam vijećnika.
„Protiv“ – jedan vijećnik (Tomislav Pole).

0. Usvajanje zapisnika s prethodne sjednice Općinskog vijeća
- Mario Peulić – što znači neopravdani izostanak? To mi nema smisla. Čita članak 5. Odluke o naknadama vijećnicima Općinskog vijeća Općine Lovas.
- Mirka Latas – obrazlaže članak 5. odluke. 

Zapisnik s XI. sjednice Općinskog vijeća Općine Lovas se usvaja. „Za“ usvajanje glasalo sedam vijećnika.
„Protiv“ – dva vijećnika (Tomislav Pole i Mario Peulić).

1. Aktualni sat – bez primjedbi.

2. Usvajanje Prijedloga Odluke o polugodišnjem izvršenju Proračuna Općine Lovas za razdoblje od 01.01.-30.06.2022. godine

- Tanja Cirba – izlaže Prijedlog Odluku o polugodišnjem izvršenju Proračuna Općine Lovas za razdoblje od 01.01.-30.06.2022. godine.
- Tomislav Pole – molim da mi se pismeno dostavi na kojoj poziciji se nalazi otpis duga komunalnog doprinosa Metalfer Steela d.o.o..

Odluka o polugodišnjem izvršenju Proračuna Općine Lovas za razdoblje od 01.01.-30.06.2022. godine se usvaja. „Za“ usvajanje glasalo osam vijećnika.
„Protiv“ – jedan vijećnik (Tomislav Pole).

3. Usvajanje Prijedloga Odluke o usvajanju Programa XXV. Miholjskih dana Općine Lovas 2022. godine

- Mirka Latas – izlaže Program XXV. Miholjskih dana Općine Lovas 2022. godine.

Odluka o usvajanju programa XXV. Miholjskih dana Općine Lovas 2022. godine se usvaja. „Za“ usvajanje glasalo devet vijećnika.

4. Usvajanje Polugodišnjeg izvješća o radu Općinske načelnice Općine Lovas za razdoblje od 01. siječnja do 30. lipnja 2022. godine.

- Tomislav Pole – primjedba je na izvješće jer smo ga dobili kasno.
- Tanja Cirba – obrazložila.

Polugodišnje izvješće o radu Općinske načelnice Općine Lovas za razdoblje od 01. siječnja do 30. lipnja 2022. godine se usvaja. „Za“ usvajanje glasalo sedam vijećnika.
„Protiv“ – jedan vijećnik (Tomislav Pole).
„Suzdržan“ – jedan vijećnik (Mario Peulić).

5. Usvajanje Prijedloga Odluke o II. izmjenama i dopunama cjenika usluga vlastitog pogona za obavljanje komunalnih djelatnosti  

- Mirka Latas – u odluci koju smo usvojili 21. srpnja 2022. godine išlo se na gotovinsko plaćanje. Veliki broj upita mještana je bio da li se može izgradnja grobnice plaćati na rate. 
- Mirka Latas – izlaže Prijedlog Odluku II. izmjenama i dopunama cjenika usluga vlastitog pogona za obavljanje komunalnih djelatnosti.
- Tomislav Pole – zašto je na rate izgradnja grobnice skuplja?
- Tanja Cirba – da stimuliramo ljude da plaćaju u gotovini. Izgradnja male grobnice je min. iznos od 15.000,00 kn. Do sada smo uvijek radili grobnice sami. Sada nemamo ljudi. Unajmili smo firmu koja nam je na količini izgradnje od 10-12 grobnica dala popust. Pod uvjetom da naši komunalni djelatnici iskopaju raku. 
- Mario Peulić – razlika od prije je 2.000,00 kn.
- Tanja Cirba – jeste. Prije smo sami radili.

Odluka o II. izmjenama i dopunama cjenika usluga vlastitog pogona za obavljanje komunalnih djelatnosti  se usvaja. „Za“ usvajanje glasalo sedam vijećnika.
„Protiv“ – dva vijećnika (Davor Luketić i Tomislav Pole).

6. Aktivnosti Općine Lovas
- Tanja Cirba - izvijestila o aktivnostima Općine Lovas:
- radovi na projektu Rekonstrukcije Doma kulture u Opatovcu su završeni.
- u tijeku su radovi na izgradnji Spomen područja Minsko polje. Završetak radova je u prosincu o.g.. Svečano otvorenje Spomen područja bilo bi 21. ožujka 2023. godine.
- krajem srpnja isplaćene su naknade za bebe.
- radovi na projektu izgradnje Zimovnika su u tijeku. Poštuje se dinamika rada. Obišli smo gradilište s nadzorom. Projekt završava u mjesecu rujnu 2023. godine. Na svečanoj sjednici Općinskog vijeća Općine Lovas biti će održana prezentacija projekta.
-radovi na uređenju i obnovi objekta OŠ Lovas su završeni. Vrijednost radova je 200.000,00 kn, a financira ih Vukovarsko-srijemska županija. 
- školsku godinu 2022./2023. pohađa 93 učenika. 
- Općina Lovas je financirala nabavu radnih bilježnica za sve predmete i likovne mape za sve učenike koji pohađaju Osnovnu školu „Lovas“ za školsku godinu 2022./2023. Do kraja godine podmiriti ćemo i taj račun.
- Centar za održivi razvoj lokalne zajednice Općine Lovas je aktivan s radom. Tako su ovo ljeto održali razne manifestacije poput: „Bela pod zvijezdama“, „Ribička noć“, „Festival dokumentarnog filma“ i dr. 
- održana je i manifestacija „XII. Dani udruga Općine Lovas“. Zahvala svima koji su se uključili u ovu manifestaciju i koji su posjetili ovo događanje. Ovom manifestacijom humanitarnog karaktera prikupljeno je ukupno 9.500,00 kn. Taj novac će u suradnji s župnikom, predsjednicima udruga biti podijeljen obiteljima u potrebi i obiteljima iz Ukrajine. 
- u prostoru Centra kompetencije započela je škola engleskog jezika za djecu Helen Doron. Općina Lovas je uredila prostor sredstvima općinskog proračuna. Općina će financirati polovinu iznosa za nabavku potrebitih udžbenika, kao i polovinu svake mjesečne rate za pohađanje tečaja. Engleski jezik pohađa 32 djece (od 3-8 godina).
- Proglašena je prirodna nepogoda od suše. Andrijana je odradila prijave i prema prvim procjenama procjenjuje se da pričinjena šteta u poljoprivredi za općinu Lovas iznosi 9.509.963,40 kn. Prirodnu nepogodu prijavilo je 66 fizičkih osoba i 7 pravnih.
- U Lovasu je Agro-klaster d.o.o. otvorio prodajno mjesto za poljoprivredne proizvode.
- prošli tjedana su općinu posjetili predstavnici prijateljske Općine Tar-Vabriga.
- Miholjski dani ove godine započeli su 17.rujna i traju do 02. listopada. Očekuje se na Dan općine veliki broj gosti. Molim sve one koji se mogu uključiti, da se uključe.
- mještani pitaju što se radi na Ori kod Opatovca? Naftna kompanija Vermilio vrši istražne bušotine plina.
- za projekt Zaželi očekujemo odluku do kraja rujna. U listopadu bi krenuli s projektom.
- problem nam je radna snaga u naselju Opatovac. Čovjek koji je radio dao je otkaz. Sada imamo osobu koja je na bolovanju.
- Tomislav Pole – molim  pismeno očitovanje o vrijednosti projekta Izgradnja spomen obilježja Minsko polje u Lovasu.
- Davor Luketić – u tekstu u Lovaskom listu se navodi lovaški križni put?
- Stjepan Milas – to je književno ispravno. Provjeravali smo.
- Mario Peulić – radovi na cesti u Opatovcu, kako napreduju?
- Stjepan Milas – sada se radi. Stesano je jedno brdo. Dovozi se kamen.
- Tanja Cirba – radovi idu dinamikom plana rada. Sada radi podugovaratelj tvrtka Komunalac Vukovar. Radovi su do travnja iduće godine.



7. Razno.
- Stjepan Milas – oni članovi vijeća koji mogu doći molim, da dođu na Dan Općine oko 11,00 sati radi dočeka gosti. 
- Mario Peulić – primjedba na članak u Lovaskom listu, strani 10. gdje se navodi da se vijećnik Davor Luketić nije složio s prijedlogom na sjednici Općinskog vijeća Općine Lovas.
- Mirka Latas – odgovorila.

Sastanak završen u 20,30 sati.
Zapisnik sastavljen 21. rujna 2022. godine.

